Folketing
2010-04-15

Peter Skaarup siger nogenlunde det samme på forsiden af Berlingske Tidende i dag; han siger, at han »vil vide, hvorfor det er gået galt, og vi vil sikre os, at regeringen lever op til vores aftale.« Se, lige nu har vi 25 børn, der afsoner i almindelige voksenfængsler, og hvert eneste år har vi omkring 200, der gør det. Med det her lovforslag har regeringen ikke lagt op til at tilføre yderligere penge til fængslerne. Hvis børn kommer ind i fængslerne, vil der blive tale om isolationsfængsling, de vil ikke kunne få den undervisning, de skal have, selv om de er undervisningspligtige, de vil heller ikke møde personale, der er uddannet til at tage sig af dem, for fængselsbetjente er altså hverken pædagoger eller uddannet til at passe børn, de er uddannet til at tage sig af kriminelle.